PPKE BTK

**PÁZMÁNY SZENIOR EGYETEM**

2020 tavaszi szemeszter folytatása

**Az emberi viselkedés és gondolkodás furcsaságai**

*Tudományág: pszichológia*

Vannak dolgok, melyeket – pusztán csak azért, mert hozzájuk szoktunk – maguktól értetődőnek és természetesnek tekintünk. Pedig nem feltétlenül azok. Ha Newton nem csodálkozik rá a fáról lehulló almára, ha Pavlov nem töpreng el azon, hogy miért nyálzik kísérleti kutyája a gondozó megjelenésekor, ha Fleming nem akar utána járni koszos petricsészékben elpusztult baktériumtenyészetei történetének, akkor ma nem tudnánk semmit a gravitációról (legalábbis várni kellene egy másik rácsodálkozóra), a tanulás kondicionálásos formájáról, és antibiotikumok hiányában egy banális tüdőgyulladás továbbra is halálos veszedelem lenne.

A most következő kurzus során az emberi természetnek olyan oldalait vesszük górcső alá, melyek az általunk ismert univerzum legsikeresebb élőlényévé tettek bennünket (nyelvhasználat, kíváncsiság, tudatosság), s melyeknek alapvetően mindannyian részesei vagyunk, még ha egyik-másik tulajdonság nem is feltétlenül adhat büszkeségre okot (hiszékenység, gyilkos ösztönök, hazudozás, a függésre való hajlam, irracionális, szeszélyes viselkedés), illetve megnézzük azokat az emberi sajátosságokat is, melyek nem rosszak, nem jók, egyszerűen különösek (serdülőkor, hipneabilitás, a test átalakítása) és hozzátartoznak emberi mivoltunkhoz.

Az előadások **szerdai** napokon 17 órakor kezdődnek és 18.30-kor fejeződnek be.

|  |  |  |
| --- | --- | --- |
| **Lezajlott előadások** | | |
| Dátum | A kurzus előadásai | Előadó |
| Febr. 5. | Nyughatatlan kíváncsiság | Urbán Szabolcs |
| Febr. 12. | Rettenetes serdülők | Sándor Nikolett |
| Febr. 19. | Az emberi test, mint üzenőfelület | Boross Ottilia |
| Febr. 26. | Az a varázslatos nyelv | Pléh Csaba |
| Márc. 4. | A hisztéria misztériuma | Boross Ottilia |
| **A járványhelyzet miatt elmaradt előadások pótlása** | | |
| Szept.9. | A hipnózis és szuggesztió története - embereknél és állatoknál | Gyimesi Júlia |
| Szept.16. | A spirituális ember | Urbán Szabolcs |
| Szept.23. | Gyilkos ösztönök | Boros János |
| Szept.30. | A hiszékeny ember | Pataky Ilona |
| Okt.7. | A szirének veszélyes éneke (addikciók) | Menczel Zsuzsa |
| Okt.14. | A tudat(osság) áldott vagy átkos almája | Batta Barbara |